Дел.број: 2505/20

 Датум: 24.06.2020.г.

На основу чл. 55., 57. и 60 Закона о јавним набавкама („Службени гласник РС“ бр. 124/12, 14/15 и 68/15) Наручилац ЈКП „Градска топлана“ Пирот,

**објављује:**

# ПОЗИВ ЗА ПОДНОШЕЊЕ ПОНУДА

# ЗА ЈАВНУ НАБАВКУ МАЛЕ ВРЕДНОСТИ ПО ПАРТИЈАМА – ЈНМВ- 1.1.1.- партија 2

# ПРЕДМЕТ ЈАВНЕ НАБАВКЕ- добара – Потрошни материјал и опрема за одржавање машинских инсталација по партијама – партија 2- Арматура и шрафовска роба за потребе ЈКП „Градска топлана“ Пирот

ЈКП **„**Градска топлана“ Пирот позива сва заинтересована лица да припреме и поднесу понуде за јавну набавку мале вредности добара ЈНМВ- 1.1.1. -партија 2 у складу са Законом о јавним набавкама, подзаконским актима из ове области, конкурсном документацијом и овим позивом, у циљу закључења уговора са изабраним понуђачем.

Редни број набавке: ЈНМВ- 1.1.1.- Партија 1 – Набавка је предвиђена Планом набавки зa 2020. годину у делу: добра под бр.1.1.1.

**1. Предмет јавне набавке**

Предмет јавне набавке су добра – Потрошни материјал и опрема за одржавање машинских инсталација по партијама, партија 2 – Арматура и шрафовска роба за потребе ЈКП„Градска топлана“ Пирот ;

**2.Партије**

Јавна набавка је обликована у више партија

**3. Врста поступка јавне набавке**:

Јавна набавка мале вредности: Потрошни материјал и опрема за одржавање машинских инсталација по партијама – партија 2 – Арматура и шрафовска роба за потребе ЈКП„Градска топлана“ Пирот ;

 Набавка се спроводи ради закључења уговора о јавној набавци.

**4. Опис предмета јавне набавке:**

Потрошни материјал и опрема за одржавање машинских инсталација по партијама, партија 1 –Цеви и цевни фитинг за потребе ЈКП„Градска топлана“ Пирот ;

ОРН- 42131260- кугласти вентили

**5. Број партија:**

Јавна набавка је обликована у 6 партија, и то:

- Партија 1: Цеви и цевни фитинг, процењене вредности 350.000,00 дин. без ПДВ-а, односно 420.000,00 дин. са ПДВ-ом;

- Партија 2: Арматура и шрафовска роба, процењене вредности 400.000,00 без ПДВ-а, односно 480.000,00 дин. са ПДВ-ом;

- Партија 3:Потрошни материјал у котларници, процењене вредности 300.000 без ПДВ-а, односно 360.000,00 дин. са ПДВ-ом;

- Партија 4:Потрошни материјал за подстанице, процењене вредности 400.000,00 дин. без ПДВ-а, односно 480.000,00 дин. са ПДВ-ом;

- Партија 5: Потрошни материјал за одржавање топловода, процењене вредности 400.000,00 дин. без ПДВ-а, односно 480.000,00 дин. са ПДВ-ом;

- Партија 6: Потрошни материјал за калориметре и водомере, процењене вредности 200.000,00 без ПДВ-а, односно 2400.000,00 дин. са ПДВ-ом;

**6. Понуде са подизвођачем:**

У случају подношења понуде са подизвођачем, навести проценат вредности набавке која ће се извршити преко подизвођача

**7. Критеријум за доделу уговора**:

Критеријум за оцењивање понуда је „најнижа понуђена цена“. Избор између достављених понуда извршиће се сходно члану 85. Закона о јавним набавкама према КРИТЕРИЈУМУ – најнижа понуђена цена. Приликом оцене понуда као релевантна узимаће се укупна понуђена цена без ПДВ-а.Уколико две или више понуда имају исту најнижу понуђену цену, као најповољнија биће изабрана понуда оног понуђача који је понудио дужи гарантни рок. У случају истог понуђеног гарантног рока, као најповољнија биће изабрана понуда оног понуђача који је понудио краћи рок испоруке.

Уколико ни након примене горе наведеног резервног елемента критеријума није могуће донети одлуку о додели уговора, наручилац ће уговор доделити понуђачу који буде извучен путем жреба. Наручилац ће писмено обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које имају једнаку најнижу понуђену цену исти гарантни рок и исти рок испоруке. Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у провидну кутију одакле ће извући само један папир. Понуђачу чији назив буде на извученом папиру ће бити додељен уговор. Понуђачима који не присуствују овом поступку, наручилац ће доставити записник извлачења путем жреба.

**8. Подаци о државном органу или организацији где се могу наћи исправни подаци:**

Подаци о пореским обавезама се могу добити у Пореској управи, Министарства финансија и привреде Подаци о заштити животне средине се могу добити у Агенције за заштиту животне средине и у Министарству енергетике, развоја и заштите животне средине. Подаци о заштити при запошљавању и условима рада се могу добити у Министарству рада, запошљавања и социјалне политике

**9.Услови за учествовање:**

Право учешћа по објављеном позиву, имају сва заинтересована лица која испуњавају услове из члана 75. Закона о јавним набавкама („Сл. гласник РС“ 124/2012, 14/2015 и 68/2015), које је Наручилац одредио у конкурсној документацији, а које понуђачи доказују на начин предвиђен чланом 77. Закона о јавним набавкама.

**10. Преузимање конкурсне документације:**

Конкурсна документација се може лично преузети у управној згради наручиоца у Пироту, ул. Нишавска бр.11, у времену од 10:00 – 14:00 сати, до задњег дана рока за подношење понуда 06.07.2020. године до 12 часова .

Конкурсна документација за предметну јавну набавку доступна је заинтересованим понуђачима на Порталу јавних набавки (www.portal.ujn.gov.rs) и интернет страници наручиоца: [www.toplanapi.rs](http://www.toplanapi.rs/).Позив за учешће у поступку предметне јавне набавке објављен је истовремено на интернет страници Наручиоца–[www.toplanapi.rs](http://www.toplanapi.rs/) и на Порталу Јавних набавки ([www.portal.ujn.gov.rs](http://www.portal.ujn.gov.rs/)).

**10. Израда понуде**

Понуде као и сва остала кореспонденција и документа везана за понуду, морају бити сачињене на српском језику, на обрасцима из конкурсне документације или у форми тих образаца. Код сачињавања понуде понуђачи се морају у свему придржавати услова из конкурсне документације, поштујући минималне захтеве Наручиоца.

Понуде се достављају за добра у складу са спецификацијом из конкурсне документације. Понуде са варијантама нису дозвољене. Рок важења понуде не може бити краћи од 30 дана од дана јавног отварања понуда. Врсте средстава финансијског обезбеђења којима понуђачи обезбеђују испуњење својих обавеза у поступку јавне набавке и својих уговорних обавеза су ближе дефинисана у конкурсној документацији.

 **11. Начин подношења понуда и рок:**

Понуда се подноси у писаном облику, непосредно на адресу управне зграде наручиоца у Пироту у ул. Нишавска бр.11 или путем поште препорученом пошиљком у затвореној коверти или кутији (затворена на такав начин да се приликом отварања понуда може са сигурношћу утврдити да се први пут отвара), на адресу наручиоца: ЈКП „Градска топлана“ Пирот, ул. Нишавска бр. 11, са напоменом **„Понуда за набавку – Потрошни материјал и опрема за одржавање машинских инсталација по партијама – Партија 2 – Арматура и шрафовска роба за потребе ЈКП „Градска топлана“ Пирот - ЈНМВ 1.1.1. – партија 2 НЕ ОТВАРАТИ“**

Рок за подношење понуда је 06.07.2020. године до 12 часова Понуда се сматра благовременом ако је код наручиоца пристигла и оверена заводним печатом наручиоца закључно са даном 06.07.2020. године до 12:00 сати. Неблаговременом ће се сматрати понуда понуђача која стигну на адресу наручиоца после наведеног дана и сата.

Комисија за јавну набавку наручиоца, по окончању поступка отварања понуда, вратиће све неблаговремено поднете понуде неотворене понуђачима, са назнаком да су поднете неблаговремено.

 **12. Место, време и начин отварања понуда**:

Отварање благовремено поднетих понуда обавиће се 06.07.2020. године у 12:15 часова у просторијама наручиоца у Пироту, ул. Нишавска бр.11.

Представници понуђача могу учествовати у поступку отварања понуда уз достављање одговарајућег пуномоћја/овлашћења потписаног од стране овлашћеног лица понуђача .

**13.Одлука о додели уговора**

Наручилац ће разматрати само прихватљиве понуде, које су благовремено предате и које у потпуности испуњавају све захтеве из конкурсне документације. Неприхватљиве понуде се неће разматрати, већ ће их Наручилац одбити. Наручилац задржава право да одбије једну или више понуда уколико поседује било који доказ наведен у чл. 82. Закона о јавним набавкама.

 Одлуку о додели уговора, Наручилац ће донети у року који није дужи од 10 дана од дана јавног отварања понуда.

**14. Додатне информације и појашњења**

 Додатна појашњења и информације у вези са конкурсном документацијом и поступком јавне набавке заинтересована лица могу искључиво писаним путем добити тако што упуте писани захтев за додатне информације или појашњења (питања) у вези са припремањем понуде, најкасније 5 дана пре истека рока за подношење понуда, на адресу Наручиоца - ЈКП „Градска топлана“ Пирот, ул. Нишавска бр.11, 18 3000 Пирот, или електронским путем на toplanapirot@gmail.com- са назнаком „Додатна појашњења у поступку јавне набавке мале вредности – Потрошни материјал и опрема за одржавање машинских инсталација по партијама, партија 2 – Арматура и шрафовска роба за потребе ЈКП ,,Градска топлана“ Пирот ЈНМВ 1.1.1. -Партија 2 – НЕ ОТВАРАТИ“ .

**15. Лице за контакт: Миодраг Тошић, e-mail: toplanapirot@gmail.com**